 AbakwaPrasa baphenya esomfana owawa esitimeleni esasishosholoza News24AbakwaPrasa baphenya esomfana owawa esitimeleni esasishosholozaJohannesburg Abakwa-Passenger Rail Agency of South Africa Prasa baqinisekise ukuthi baphenya imbangela yesigameko esaholela ekutheni kushone umfundi owawa esitimeleni sihamba, washona, ngesonto eledlule eGoli.OLUNYE UDABA: Uyalulama umgibeli okhishwe esitimeleni esihambayoUJC van Loggerenberg, 13, washona ngoLwesithathu ekuseni ngemuva kokuwa esitimeleni esasishosholoza sakwaMertorail ngemuva kokudlula esiteshisni sesitimela iLuipaardsvlei eduzane naseKrugersdorp, entshonalanga yeGoli.Lo mfana kuthiwa wayesendleleni elibangise esikoleni eyolanda i-report.Kusolwa ukuthi ikhoshi ayekulo laligcwele kakhulu nokuthi uVan Loggerenberg waphusheka wawela ngaphandle.Watholwa kujantshi eduzane nasekhoneni lika-Albertina Sisulu noChamdor Road.NgoLwesihlanu, okhulumela iMetrorail eGauteng, uLillian Mofokeng, uthe abakwaPrasa bayaluphenya udaba.Ube esedlulisa amazwi enduduzo emndenini kamufi. 